CELEX: 62020TN0179
Language: hu
Date: 2020-03-18 00:00:00
Title: T-179/20. sz. ügy: 2020. március 18-án benyújtott kereset – JP kontra Bizottság

22.6.2020   
            
            
               HU
            
            
               Az Európai Unió Hivatalos Lapja
            
            
               C 209/29
            
         
      2020. március 18-án benyújtott kereset – JP kontra Bizottság
      (T-179/20. sz. ügy)
      (2020/C 209/40)
      Az eljárás nyelve: angol
      
         Felek
      
      
         Felperes: JP (képviselők: S. Rodrigues és A. Champetier ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a felperes nevének az EPSO/AD/363/18 – Tanácsosok (AD 7) versenyvizsga tartaléklistájára való felvételét mellőző, 2019. július 17-i határozatot, valamint a felperes panaszát elutasító 2019. december 10-i határozatot;
               
            
                  —
               
               
                  kötelezze az alperest a keletkezett károk megtérítésére, és
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes három jogalapra hivatkozik.
      
                  1.
               
               
                  Az első jogalap egyrészt azon elv megsértésére vonatkozik, amelynek értelmében a vizsgabizottság tagjainak rendelkezniük kell a szükséges képességekkel ahhoz, hogy objektíven értékelni tudják a pályázó teljesítményét és szakmai képességeit a szakterületre vonatkozó interjú során, másrészt az egyenlő bánásmód elvének és a bizalomvédelem elvének megsértésére.
               
            
                  2.
               
               
                  A második jogalap azon elv megsértésére vonatkozik, amelynek értelmében a vizsgabizottság összetételének kellően állandónak kell lennie.
               
            
                  3.
               
               
                  A harmadik jogalap nyilvánvaló értékelési hibák elkövetésére vonatkozik.